VAIO-brugervejledning

Opgave

# Tilføjelse og fjernelse af hukommelsesmoduler

Hvis du vil øge computerens hastighed eller forbedre ydeevnen, når du kører flere programmer på samme tid, skal du øge mængden af hukommelse ved at installere ekstra hukommelsesmoduler.
Inden du opgraderer computerens hukommelse, skal du læse Om tilføjelse og fjernelse af hukommelsesmoduler. [Detaljer]
Hvis du installerer hukommelsesmoduler i to eller flere slots, aktiveres dobbeltkanal-tilstanden, som kan forbedre ydeevnen.
Typen og mængden af den hukommelse, der er installeret på computeren, kan variere, alt efter hvilken model du har.

1. Sluk VAIO-computeren og de eksterne enheder, og fjern strømledningen og alle tilslutningskabler.

1. Vent, indtil VAIO-computeren er kølet af.

Komponenterne inde i VAIO-computeren kan være varme, lige efter computeren er slukket. Pas på, at du ikke bliver forbrændt, når du håndterer VAIO-computeren i denne tilstand.

1. Tag bagpanelet af din VAIO-computer.

1. Læg et rent stykke stof på en flad og plan overflade, og placer din VAIO-computer på det som vist nedenfor. Fjern skruerne med en stjerneskruetrækker, så dækslet over rummet til hukommelsesmodulet åbnes.

På nogle modeller anvendes der stationære skruer til dækslet til hukommelsesmodulrummet, og disse skruer kan ikke fjernes fra dækslet.

1. Rør ved en ekstern metalgenstand for at aflade statisk elektricitet.

Rør ikke ved nogen metaldele inden i VAIO-computeren.

1. Hvis der ikke er en ledig slot, skal du tage det installerede hukommelsesmodul ud. Træk låsehåndtagene i pilenes retning for at frigøre modulet (1), og træk derefter modulet ud i pilens retning (2).

1. Tag det nye hukommelsesmodul ud af den antistatiske pose.

1. Hold på kanten af hukommelsesmodulet, og skub det ind i hukommelsesmodulslotten med kontaktområdet nedad. Juster samtidig rillen på modulet i forhold til det lille fremspring i slotten.

Hvis du kun vil installere ét hukommelsesmodul, skal du installere det i den nederste slot.

1. Hold på kanten af hukommelsesmodulet, og skub det indad, indtil det klikker på plads, som vist på illustrationen.

Låsehåndtagene på begge sider af slotten snapper på plads, så modulet fastgøres. Rør ikke nogen af de integrerede kredsløb (sorte komponenter) på hukommelsesmodulet.

1. Sæt dækslet på plads over rummet til hukommelsesmodulet, og spænd det fast med de skruer, som du fjernede på trin 3.

1. Sæt bagpanelet på igen.

Bemærk!

- Sæt tapperne på bagpanelet i indhakkene, og tryk nedad, indtil du hører et klik.

1. Tilslut alle tilslutningskabler og eksterne enheder, som du fjernede på trin 1. Tænd derefter computeren.

1. Kontroller, at mængden af hukommelse er ændret til den korrekte mængde. [Detaljer]

Hvis systemet viser den korrekte mængde hukommelse, er hukommelsesmodulet installeret korrekt.
Relaterede emner
Om tilføjelse og fjernelse af hukommelsesmoduler