VAIO-brugervejledning

Opgave

# Initialisering af en USB-harddisk til brug med en pc
<Modeller med tv-tunerkort>

En USB-harddisk, der indeholder optagede programmer, skal initialiseres, inden den kan bruges med en pc.
Når du initialiserer en USB-harddisk, bliver alle data på USB-harddisken slettet.

1. Fjern alle enheder og medier (herunder USB-harddiske) fra din VAIO-computer.

Ellers kan data på disse enheder og medier blive slettet.

1. Åbn skærmen Computer. [Detaljer] Højreklik på Computer til venstre på skærmen, og vælg derefter Styring (Management).

1. Når Computeradministration (Computer Management) vises, skal du vælge Lagring (Storage), Diskhåndtering (Disk Management) til venstre på listen.

1. Kontroller status for Disk 0 nederst midt på skærmen.

Hvis Disk 1 eller Disk 2 vises på skærmen, er der muligvis tilsluttet en eller flere enheder. Sørg for, at alle enheder og medier er koblet fra din VAIO-computer.

1. Slut en USB-harddisk til USB-porten på venstre side af din VAIO-computer.

Efter et par sekunder vises Disk 1 nederst midt på skærmen.

1. Højreklik på de fire partitioner til højre for Disk 1, og vælg derefter Slet diskenhed (Delete Volume).

Når sletningen er fuldført, ændres Disk 1 til Ikke-allokeret (Unallocated).

1. Højreklik på Ikke-allokeret (Unallocated), og vælg derefter Ny simpel diskenhed (New Simple Volume).

Initialiseringsskærmen vises. Følg vejledningen på skærmen for at foretage initialiseringen.